section_heading: Rođenje, djetinjstvo i školovanje
paragraph_text: Hrvoje Zekanović rođen je 22. travnja 1974. u Šibeniku. Njegova majka Zlata bila je autohtona Šibenčanka, profesorica hrvatskog jezika i komparativne književnosti, a njegov otac Ivan bio je podrijetlom iz sela Krneza u zadarskom zaleđu te je radio kao profesor latinskog i francuskog jezika. U Šibeniku je završio osnovnu i srednju Medicinsku školu, smjer laborantski tehničar. Završio je geografski odsjek Prirodoslovno-matematičkog fakulteta u Zagrebu i dobio naslov profesora geografije.